Boek: 'Antoinette sê' – Antoinette Pienaar | Maroela Media
Boek: 'Antoinette sê' – Antoinette Pienaar
"Stories is medisyne, die Lennon's van die lewe." So vertel Antoinette Pienaar in Antoinette sê dat stories al menigmaal haar lewe gered het.
"As ek myself in die storie herken of as 'n storie 'n spieël vir n groot gebeurtenis in my lewe word, help dit my om getuie te word van my eie lewe."
Antoinette sê bevat 'n versameling kortverhale oor die stories wat op Pienaar se werf op Theefontein uitspeel, oor haar kinderdae op Carnarvon, oor kwaai kalkoene, en stories oor die son wat sambokslaan op hulle sinkdakke. Daar is ook stories oor hoe mens die weer vir weke "lees" en op die uitkyk is vir reën en stories oor die baldadige vreugde wanneer die Blou Dak se Baas 'n slag sy gieter oor die vlaktes en die berge laat leegloop.
Pienaar is in Carnarvon as een van vyf dogters gebore en het 'n graad in drama aan die Universiteit Stellenbosch behaal. Daarna het sy 'n sangloopbaan gevolg met landwye optredes waarin sy dikwels historiese heldinne soos Krotoa van die Kaap besing het.
Ander boeke uit Pienaar se pen sluit in Kruidjie roer my (2017) en Die lang man sonder skaduwee (2018), albei deur Penguin Random House uitgegee. Antoinette sê het pas by Naledi Uitgewers verskyn.